เกิดพระอาทิตย์ทรงกลดที่ถ้ำหลวง เชื่อ 13 ชีวิตจะได้ออกมาเร็วๆนี้
ผู้สื่อข่าวรายงานว่าเมื่อช่วงเที่ยงที่ผ่านมาของวันนี้ (วันที่ 7 ก.ค.) เกิดพระอาทิตย์ทรงกลดขึ้นบริเวณถ้ำหลวง ขุนน้ำนางนอน ซึ่งเป็นสถานที่ 13 ชีวิตทีมหมูป่าอะคาเดมีติดอยู่ภายในถ้ำ โดยปรากฏการณ์พระอาทิตย์ทรงกลดเกิดขึ้นเป็นเวลาสั้นๆ ไม่กี่นาที ,สำหรับความคืบหน้าการพาทั้งหมดออกมา พล.อ.อนุพงษ์ เผ่าจินดา รมว.มหาดไทย ให้สัมภาษณ์ เมื่อเวลา 09.00 น. วันนี้ว่า วิธีไหนดีที่สุดปลอดภัยที่สุด ถึงเวลาต้องทำก็ต้องทำ เพื่อให้นำทั้ง 13 คน ออกมาอย่างปลอดภัยและคนเข้าไปช่วยก็ปลอดภัยด้วย ตอนนี้ปัญหาอยู่ที่อากาศด้วย ต้องเติมออกซิเจนทุกพื้นที่ปฏิบัติการ เป้าหมายเราจะเอาออกมาจากปากถ้ำ,พล.อ.อนุพงษ์ กล่าวอีกว่า การทำงานช่วยเหลือ ทั้ง 13 คน ครั้งนี้ ขอนับถือน้ำใจคนไทยทุกคนเป็นฮีโร่ ที่ร่วมแรงร่วมใจกัน ขาดเหลืออะไรเพียงเอ่ยปากบอก จะมีคนส่งมาให้ถึงที่ในเวลาอันรวดเร็วและไม่มีค่าใช้จ่าย นี่คือพลังอันยิ่งใหญ่ของคนไทย ชาวต่างประเทศที่มาช่วยยังประทับใจในส่วนนี้ และทีมดำน้ำจากต่างประเทศที่มาช่วย ทุกคนกล่าวชื่นชมหน่วยซีลของไทยที่กล้าหาญ และทำงานอดทนมาก ผมขอขอบคุณทุกคนทุกหน่วยงานทุกองค์กร ที่ร่วมใจมาช่วยกัน ในด้านต่างๆ เพื่อให้ทั้ง 13 ชีวิต ได้ออกมาจากถ้ำอย่างปลอดภัย และขอบคุณอาสาสมัครที่มาช่วยงานกันในด้านต่างๆ ด้วย
เกิดพระอาทิตย์ทรงกลดขึ้นบริเวณถ้ำหลวง ขุนน้ำนางนอน ซึ่งเป็นสถานที่ที่ทีมหมูป่าอะคาเดมีติดอยู่ภายในถ้ำ
ถ้ำหลวง,ทีมหมูป่า,พระอาทืตย์ทรงกลด,โค้ชเอก